Page:Huon of Burdeux - Lee.djvu/349

 the duches Esclaramonde kneled downe before Huon & sayd, ' A, syr, I desyre you to forbere your goynge thyther at this tyme / for I haue herd often reputed that this duke Raoull is pusant & hath grate londes, & is nephew to themperour of Almayne / and also I haue herde saye that a falser traytoure there is none lyuynge in this worlde.' 'Dame,' quod Huon, 'I haue well herd you / but by lorde that fourmed me to his ymage, thoughe I sholde lose halfe my londes I wyll go se  traytoure / what weneth he to abasshe me with his thretnynges? / yf I may mete hym in the tornay, or in ony other place where so euer it be, though he had with him .x. M men of armes, and that I had but alonely my swerde in my hande, I shall sle him what so euer sholde fall therof, and let oure lorde god do with me as it shall please hym; nor I shall neuer haue ioye at my herte tyll I haue slayne hym.' When the duches herde Huon, how he wolde do none other wyse, & that she coulde not let him of his enterpryce, she was sorowfull, and sayde, 'Syr, syn it is your pleasure / reason it is that I muste be content / but yet, syr, I desyre you to take with you .x.M. men well armyd, to thentent that ye be not founde vnprouyded, so that yf ye be assayled ye may be of pusaunce to resyste your enemyes / & also that it may be youre pleasure that I may go with you: & I wyll be armed with shelde & helme & swerde by my syde, & yf I may mete duke Raoul, I shall gyue hym suche a buffet that I shall stryke hym from his horse, & I am so dyspleased with hym that there is no membre in me but that trembleth for angre / I shall neuer haue ioye at my herte tyll I be reuenged of hym.' When Huon